Парыжская каналізацыя
**Каналізацыя** — складовая частка сістэмы водазабеспячэння і водаадвядзення, прызначаная для выдалення цвёрдых і вадкіх прадуктаў жыццядзейнасці чалавека, гаспадарча-бытавых і дажджавых сцёкавых вод з мэтай іх ачысткі ад забруджванняў і далейшай эксплуатацыі або вяртання ў вадаём. Неабходны элемент сучаснай гарадской і сельскай гаспадаркі. Парушэнне яе працы можа пагоршыць санітарна-эпідэміялагічную сітуацыю ў мясцовасці.

Таксама каналізацыяй называюць любую сістэму каналаў, напрыклад, кабельная каналізацыя служыць для пракладкі пад зямлёй кабеляў. У будаўніцтве, падземныя альбо наземныя будынкі, у якіх пракладваюць тую ці іншую каналізацыю, завуцца прадуктаправодамі.

Класіфікацыя
------------

### Паводле мэт і месцазнаходжання

Паводле мэт і месцазнаходжання сістэмы каналізацыі падзяляюцца на тры вялікія групы:

* Унутраная каналізацыя — сістэма збору сцёкаў ўнутры будынкаў і збудаванняў і дастаўкі іх у сістэму вонкавай каналізацыі;
* Вонкавая каналізацыя — сістэма збору сцёкаў ад будынкаў і збудаванняў і дастаўкі іх да ачышчальных збудаванняў альбо да месца скіду ў водапрыёмнікі;
* Сістэма ачысткі сцёкаў.

### Паводле збіраных сцёкаў

Паводле збіраных сцёкаў каналізацыя падраздзяляецца на:

* Гаспадарча-фекальную (бытавую) *(К1)*;
* Ліўневую *(К2)*;
* Вытворчую *(К3)*.

Будова
------

У склад каналізацыйнай сеткі могуць уваходзіць розныя канструкцыйныя элементы ў залежнасці ад тыпу сеткі. Вонкавыя і ўнутраныя каналізацыйныя сеткі, як правіла, з'яўляюцца самацёчнымі і пракладваюцца з ухілам па ходу сцёкаў.

### Асноўныя элементы ўнутранай каналізацыі

Жалезабетонныя трубы
* Водапрыёмныя прыборы (ракавіны, ванны, туалеты і г. д.);
* Сістэма трубаправодаў (вентыляцыйныя стаякі, падводкі і калектары, стаякі, рэвізіі і прачысткі, выпускі, запорная арматура);
* Дадатковыя элементы (сістэмы падпампоўкі сцёкаў, лакальныя сістэмы ачысткі).

### Асноўныя элементы вонкавай каналізацыі

* Трубаправоды (калектары);
* Калодзежы (назіральныя, паваротныя, перападныя і г. д.);
* Помпавыя станцыі падпампоўкі;
* Лакальныя ачышчальныя збудаванні;
* Септыкі;
* Выпускі.

Ачышчальныя збудаванні
----------------------

Ачышчальныя станцыі прызначаны для ачысткі сцёкавых вод і апрацоўкі ападкаў. Гэтыя станцыі кампануюцца з комплексаў ачышчальных і дапаможных збудаванняў, звязаных паміж сабой інжынернымі камунікацыямі ў адзіную тэхналагічную схему. Комплексы ачышчальных збудаванняў выбіраюць у залежнасці ад канцэнтрацыі, якаснай і колькаснай характарыстыкі забруджвальных прымесяў, а таксама ад патрабаванняў, што прад'яўляюцца да ачышчаных вод.

Канал, які адводзіць вычышчаныя сцёкавыя воды ад ачышчальных станцый у вадаём і забяспечаны прыладай для мяшання гэтых вод з вадой у вадаёме, называюць выпускам. На калектарах перад помпавай і ачышчальнай станцыямі таксама абсталююць выпускі для скіду сцёкавых вод у вадаём без ачысткі ў выпадку аварыі. Гэтыя выпускі называюць аварыйнымі.

Пры складанні схемы агульнасплаўной сістэмы каналізацыі на галоўным калектары прадугледжваюць прылада зліваспускаў для частковага скіду ў вадаём падчас вялікіх ліўняў моцна разведзенай сумесі бытавых і дажджавых сцёкавых вод. Гэта дазваляе паменшыць памеры галоўнага калектара і ачышчальных збудаванняў, а такім чынам, і кошт будаўніцтва агульнасплаўной каналізацыі.

Зноскі
------

1. ↑  Напісанне ў адпаведнасці з Тлумачальным слоўнікам беларускай літаратурнай мовы. Мн.:БелЭн, 2002, С.271.

Спасылкі
--------

|  |  |
| --- | --- |
| commons: | Каналізацыя на Вікісховішчы |


| ⛭Туалет |
| --- |
| Віды | Туалетная кабінка • Біяпрыбіральня • Хімічны туалет • Гальюн • Сельская кабінка • Касмічны туалет |
| Абсталяванне | Унітаз • Падлогавы ўнітаз • Пісуар • Начны гаршок • Судна • Крэсла-туалет |
| Прадметы | Туалетная папера • Мыла • Рукамыйніца • Сушылка для рук • Бідэ • Кафля • Люстэрка • Кандамат |
| Працэсы | Дэфекацыя • Мачавыпусканне • Мастурбацыя • Секс • Glory Hole • Вуаерызм • Ужыванне наркотыкаў • Вандалізм |
| Культура | Сусветны дзень туалета • Надпісы ў туалеце • Туалетны гумар • Тут быў Вова • Дзявяты сон Веры Паўлаўны • Музыка грамадскіх туалетаў • Ісламскі туалетны этыкет |
| Рознае | Сусветная туалетная арганізацыя • Каналізацыя • Гігіена • Туалетны скандал • Грошы не пахнуць |

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Бракгаўза і Эфрона · Малы Бракгаўза і Эфрона · Britannica (онлайн) · Pauly-Wissowa |
| 

| Нарматыўны кантроль |
| --- |
| BNF: 13318338r · GND: 4029466-3 · LCCN: sh85120536 · Microsoft: 165895018 · NDL: 00562426 · NKC: ph114860, ph126110 |

 |